bibliotek
        
         (organisasjoner)
Store norske leksikon,Kunst og estetikk,Kulturinstitusjoner,Bibliotek
Norsk bibliotekforening og Norsk fagbibliotekforening er interesseorganisasjoner som er åpne for alle som er opptatt av bibliotek-, dokumentasjons- og informasjonsvirksomhet. De nasjonale foreningene samarbeider med internasjonale sammenslutninger som IFLA (International Federation of Library Associations and Institutions) og EBLIDA (European Bureau of Library Information and Documentation Association).
Norsk fagbibliotekforening, Forskerforbundets bibliotekforening, Rådet for bibliotekansatte i Fagforbundet, Kulturforbundet i Delta, Norsk Tjenestemannslag, Bibliotekarforbundet og Norsk Bibliotekforening samarbeider i Bibliotekparaplyen. Dette er en paraplyorganisasjon som har som målsetning å styrke arbeidet for bibliotekenes formål og oppgaver og skal virke som pressgruppe overfor myndigheter og andre.